钦定古今图书集成/明伦汇编/氏族典/第431卷 > 赵元
## 钦定古今图书集成/明伦汇编/氏族典/第431卷 > 赵元

按《金史赵元传》，“元字善长，涿州范阳人。辽天庆八年，
登进士第，仕至尚书金部员外郎。辽亡，枢密使刘彦
宗辟元为本院令史，天会间，同知蓟州事。后朝廷立
磨勘格，凡尝仕宣和者皆除名籍，元在磨勘中。齐国
废，置行台省于汴，选名士十馀人备官属，元在选中，
授行兵部郎中。天眷三年，为行台右司员外郎，改左”
司员外郎，吏事明敏，为“同签汴京留守事”，改同知大
名尹。用廉迁河北西路转运使，历彰德、武胜等军节
度使。以老致仕，卒于家。